డాక్టర్ బాబు

'డాక్టర్ బాబు' తెలుగు చలన చిత్రం,1973 సెప్టెంబర్,9 ,న విడుదల.రవీంద్ర ఆర్ట్ పిక్చర్స్ పతాకంపై తమ్మారెడ్డి కృష్ణమూర్తి నిర్మించిన ఈ చిత్రంలో శోభన్ బాబు, జయలలిత, జంటగా నటించారు.ఈ చిత్రానికి తమ్మారెడ్డి లెనిన్ బాబు దర్శకత్వం వహించగా, సంగీతం టి.చలపతిరావు సమకూర్చారు .
సాంకేతికవర్గం
 కథ: వజ్రేంద్ర సిన్జా
 మాటలు: మోదుకూరి జాన్సన్
 పాటలు: సినారె, దాశరథి, మోదుకూరి జాన్సన్
 సంగీతం: టి.చలపతిరావు 
 నేపథ్య గానం: ఘంటసాల వెంకటేశ్వరరావు, మాధవపెద్ది సత్యం, శ్రీపతి పండితారాథ్యుల బాలసుబ్రహ్మణ్యం, పులపాక సుశీల, ఎల్ ఆర్ ఈశ్వరి
 ఛాయాగ్రహణం: కన్నప్ప
 కూర్పు: అక్కినేని సంజీవి
 కళ: సూరన్న
 దర్శకత్వం: తమ్మారెడ్డి లెనిన్ బాబు  
 విడుదల:09:09:1973.
 చిత్రానువాదం, నిర్మాత: తమ్మారెడ్డి కృష్ణమూర్తి
నటీనటులు
 శోభన్ బాబు - డాక్టర్ శేఖర్
 జయలలిత - గౌరి
 ఎస్.వి.రంగారావు - మల్లుదొర
 గుమ్మడి వెంకటేశ్వరరావు - ధర్మన్న
 రేలంగి వెంకట్రామయ్య
 జి.వరలక్ష్మి - పార్వతి
 ముక్కామల కృష్ణమూర్తి
 విజయలలిత - లీల
 అల్లు రామలింగయ్య - దేవయ్య, భూత వైద్యుడు
 రాజబాబు
 రాజనాల కాళేశ్వరరావు - పోతరాజు
 నగేష్
 గోకిన రామారావు
 అశోక్ కుమార్
 జగ్గారావు
 కె.కె.శర్మ
 తమ్మారెడ్డి చలపతిరావు
 ఏచూరి
 కాశీనాథ్ తాతా

పాటలు
 అల్లనేరేడు చెట్టుకాడ అమ్మలాల లేత సూరీడు పొడిచాడే అమ్మలాలా - పి.సుశీల - రచన:సినారె
 వయసు పిచ్చిది ప్రేమ గుడ్డిది- ఎస్ పి బాలసుబ్రహ్మణ్యం - రచన: దాశరథి 
 విరిసే కన్నులలో వేయి బాసలున్నవిలే అవి నా గుండెలలో అల్లరి చేస్తున్నవిలే (ప్రేమగీతం) - ఘంటసాల - రచన:సినారె
 గాజులైతే తొడిగాడు నా రాజు నా మోజులైతే తీరేవి ఏరోజు - పి.సుశీల - రచన:సినారె
 నా రాతకొద్దీ దొరికాడు పాత బావయ్యా తన చేతికందిన జాంపండు చేదంటాడయ్యా - ఎల్.ఆర్.ఈశ్వరి - రచన:సినారె
 నీ వనుకున్నది నే కలగన్నది చెలీ చెలీ నీ చిగురు పెదవిలో దాగున్నది - ఘంటసాల, పి.సుశీల - రచన:సినారె
 విరిసే కన్నులలో వేయి బాసలున్నవిలే అవి నా గుండెలలో అల్లరి చేస్తున్నవిలే (విరహగీతం) - పి.సుశీల - రచన:సినారె
 ఎవడురా దొంగ ఎవడురా దొరలకూ ద్రోహులకూ దొరకని నేనా తుచ్ఛులకూ లుచ్ఛాలకు లొంగని నేనా- మాధవపెద్ది - రచన: మోదుకూరి జాన్సన్

కథ
డి.ఐ.జి. నారాయణరావు కొడుకు శేఖర్‌బాబు తన మేనకోడలుతో విదేశాలలో చదువు ముగించుకుని స్వదేశానికి తిరిగివస్తున్న విమానాన్ని బలవంతంగా ఒక అడవిలో దించాల్సివస్తుంది. ఆ హడావుడిలో సుస్తీ చేసిన ఒక రోగికి వైద్యం చేసే నిమిత్తం వెళ్ళిన శేఖర్ గజదొంగల చేతికి చిక్కి స్పృహ తప్పి పడిపోతాడు. అతడిని అన్వేషిస్తూ వెళ్ళిన వాళ్లు కూడా గజదొంగ మల్లు ముఠాబారిన పడి సర్వం ఆ దొంగలకు అప్పగించి నిరాశతో ఇంటి ముఖం పడతారు. స్పృహ తప్పి పడివున్న శేఖర్‌ను ఆ ప్రాంతంలో నివశించే గౌరి అనే కోయజాతి పిల్ల తన ఇంటికి తీసుకువెళుతుంది. ఆ చుట్టుపక్కల ఉండే అమాయకపు పల్లీయులను మోసం చేస్తూ ఘనవైద్యుడిగా చెలామణి అవుతున్న భూతాలవైద్యుడు దేవయ్య విదేశాలలో వైద్యంలో శిక్షణ పూర్తి చేసుకుని వచ్చిన శేఖర్‌కు వైద్యం చేయబూనుతాడు. దేవయ్య భూతవైద్యం బూటకమని శేఖర్ నచ్చచెప్పి తనను కాపాడిన గౌరి, ధర్మన్నలకు కృతజ్ఞతలు చెప్పి తన ఇంటికి బయలుదేరుతాడు. ధర్మన్నకు జబ్బు చెస్తే గౌరి పోతురాజు దగ్గర కొంత డబ్బు అప్పు తీసుకుని ధర్మన్నను తీసుకుని పట్నానికి పోయి డాక్టర్ బాబును కలుస్తుంది. శేఖర్ చేతిచలవ వల్ల ధర్మన్నకు స్వస్థత చేకూరుతుంది. శేఖర్ లాంటి డాక్టర్ ఒకడు తమ ప్రాంతంలో ఉంటే ఎంతమంది దీన ప్రజలకు మేలు కలుగుతుందో అని ధర్మన్న వ్యక్తం చేయగా శేఖర్ ఆ ప్రాంతానికి వెళ్ళడానికి నిశ్చయిస్తాడు.

మూలాలు
సి.హెచ్.రామారావు: ఘంటసాల 'పాట'శాల అను పాటల సంకలనం నుంచి.
బయటి లింకులు


వర్గం:రేలంగి నటించిన సినిమాలు
వర్గం:రాజబాబు నటించిన సినిమాలు
వర్గం:రాజనాల నటించిన సినిమాలు
వర్గం:శోభన్ బాబు నటించిన సినిమాలు
వర్గం:గుమ్మడి నటించిన సినిమాలు
వర్గం:ముక్కామల నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:జయలలిత నటించిన సినిమాలు
వర్గం:ఎస్.వి.రంగారావు నటించిన సినిమాలు
వర్గం:టి.చలపతిరావు సంగీతం అందించిన సినిమాలు